Ponte da Barca

Ponte da Barca estas portugala urbo en la sudoriento de la Distrikto Viana do Castelo, en la Norda Regiono de Portugalio (NUTS II) kaj intermunicipa komunumo de Supra Minjo, kun proksimume 2 300 loĝantoj. Ponte da Barca signifas en la portugala Ponto de la Boato.

Ĝi estas sidejo de municipo Ponte da Barca de 182,11 km² de areo kaj 11 044 loĝantoj (2021), subdividita en 17 "freguesias" (submunicipoj). La municipo limas norde kun la municipo Arcos de Valdevez, oriente kun Hispanio, sude kun Terras de Bouro kaj Vila Verde kaj okcidente kun Ponte de Lima.

La punkto plej alta de la municipo estas en la montaro Serra Amarela, nome Alto da Louriça, je 1 361 m de altitudo, en Lindoso. 

Historio
eta|maldekstre|240ra|Kastelo de Lindoso.
La municipo ricevis foruon de Dona Teresa en 1125, kadre de strategia politiko de sendependenco kontraŭ la galega monarkio, same kiel por montri deziron de axutonomeco disde la condado portucalense. Post la fondo de Portugalio, la foruon konfirmis D. Alfonso la 2-a en 1217. Poste la loko ricevis novan foruon, nome de D. Manuelo la 1-a, en 1513, kiu rajtigis la starigon de la aktuala pilorio de la urbeto.

La loknomo aludas al iama boato kiu ebligis trairadon inter ambaŭ bordoj de la rivero Lima, aparte por pilgrimantoj survoje al Santiago de Compostela, sed la ponto oni konstruis nur meze de la 14-a jarcento, pro kio nur poste, ĉirkaŭ 1450 aperis la nomo S. João de Ponte da Barca, kiun poste oni mallongigis al Ponte da Barca. Historie, la loĝloko Ponte de Barca havis aliajn nomojn. Por la unua fojo, ĝi aperis en la dokumentoj "Inquirições" de 1220, laŭ la nomo «Terra da Nóbrega» (literumita ankaŭ simple kiel Anóbrega). Tamen estas ankaŭ antaŭaj historiaj registroj, nome de 1050, en kiuj oni mencias pasponton de "Barca", kiu estus sur la kruciĝo de la vojoj de pilgrimantoj el Braga al Santiago de Compostela kun tiuj el Ribeira Lima al Ourense, tra Lindoso, kiu protektis la vojon per kastelo.«Ponte da Barca».  alfarrabio.di.uminho.pt. Konsultita la 20an de februaro 2022 Ĉiuokaze kaj ponto kaj boato aperas en la municipa blazono.

En 1752, oni starigis la arkarojn de la urba bazaro, ankoraŭ videblaj ĉe la aktuala Jardim dos Poetas. «Ponte da Barca - DGPC | Pesquisa Geral». www.patrimoniocultural.gov.pt. Konsultita la 20an de februaro 2022 

Laŭ la «Memórias Paroquiais de 1758», Ponte da Barca estis unu el malmultaj lokoj en la provinco kiu havis en la 18-as jarcento propran poŝtoficejon. Capela, José Viriato (2003). AS FREGUESIAS DO DISTRITO DE BRAGA NAS MEMÓRIAS PAROQUIAIS DE 1758 (PDF). Braga: Universidade do Minho. p. 46. 250 pp. 

Laŭlonge de la 20-a jarcento la loĝantaro kreskis malrapide kaj konstante el 13 000 en la jarcentkomenco ĝis pinto de 17 000 en la 1950-aj jaroj, sed poste okazis elmigrado kaj malaltiĝo ĝis nunaj 11 000.

 Fregezioj 
maldekstre|eta|230ra
La municipo Ponte da Barca havas la jenajn fregeziojn:

 Azias
 Boivães
 Bravães
 Britelo
 Crasto, Ruivos e Grovelas
 Cuide de Vila Verde
 Entre Ambos-os-Rios, Ermida e Germil
 Lavradas
 Lindoso
 Nogueira
 Oleiros
 Ponte da Barca, Vila Nova de Muía e Paço Vedro de Magalhães
 Sampriz
 Touvedo (São Lourenço e Salvador)
 São Pedro de Vade
 São Tomé de Vade
 Vila Chã (São João Baptista e Santiago)

Vidindaĵoj
 Sanktejo de Nossa Senhora da Paz
 Kastelo do Lindoso
 Muzeo de Cristais de Quartzo
 Monaĥejo de Bravães
 Preĝejo de Bravães
 Pilorio de Ponte da Barca
 Ponto super la rivero Lima
 Preĝejo de Ponte da Barca aŭ de São João Baptista

 Bildaro 

Referencoj

 Eksteraj ligiloj 

 Portal das Freguesias
 Freguesias de Portugal
 Municio de Ponte da Barca



Kategorio:Urboj de Portugalio
Kategorio:Distrikto Viana do Castelo